Diari Oficial de la Generalitat Valenciana


Sumari del DOGV 5580, del 20-08-2007 (2007/10438)

RESOLUCIÓ de 18 de juny de 2007, de la directora general d'Ordenació del Territori, per la qual s'esmenen les deficiències a què es refereix l'Acord de la Comissió Territorial d'Urbanisme de 31 de juliol de 2006, i es declara definitivament aprovat el Pla de Reforma Interior IP2 Casa Montoro d'Agullent.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5580

Data del DOGV
:   20-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10329


Data del document
:   18-06-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Agullent
    * pla d'urbanisme

RESOLUCIÓ de 18 de juny de 2007, de la directora general d'Ordenació del Territori, per la qual s'esmenen les deficiències a què es refereix l'Acord de la Comissió Territorial d'Urbanisme de 31 de juliol de 2006, i es declara definitivament aprovat el Pla de Reforma Interior IP2 Casa Montoro d'Agullent. [2007/10216]  
Havent-se esmenat les deficiències a què es refereix l'Acord de la Comissió Territorial d'Urbanisme de 31 de juliol del 2006, relatiu al Pla de Reforma Interior IP2 Casa Montoro d'Agullent i de conformitat amb el que ordena la resolució de la directora general d'Ordenació del Territori de data 18 de juny del 2007 per la qual es declara definitivament aprovat el dit expedient, es procedeix a la publicació de l'esmentat acord:  
«La Comissió Territorial d'Urbanisme de València en sessió celebrada el 31 de juliol del 2006 va adoptar l'acord següent:  
En relació amb l'expedient remés per l'Ajuntament d'Agullent, referit a l'Homologació i Pla de Reforma Interior del Polígon IP-2 Casa Montoro s'informa el següent:  
Antecedents de fet  
Primer. Mitjançant acord plenari de data 06.02.06 l'Ajuntament d'Agullent va aprovar provisionalment el Pla de Reforma Interior en sòl urbà industrial del polígon IP-2 Casa Montoro-El Pepelillo, promogut per Construccions Francés, SA.  
L'anunci d'informació pública es va inserir en el DOGV núm. 5139, de 21.11.05, i en el periòdic Levante en data 11.11.2005.  
Segon. L'alternativa tècnica del Programa d'Actuació Integrada conté els documents següents:  
Pla de Reforma Interior, que inclou la memòria informativa i justificativa, normes urbanístiques i plànols.  
Tercer. L'objecte del projecte és delimitar ex novo una unitat d'execució no prevista en les normes subsidiàries d'Agullent, i definir l'ordenació estructural i la xarxa primària de reserva de sòl per a dotacions públiques. També s'assegura la connexió amb els sòls limítrofs per mitjà de la xarxa viària projectada que, llevat de les modificacions introduïdes per l'administració autonòmica i els condicionants derivats del projecte de la carretera d'accés a Agullent, coincideix amb la prevista en les normes subsidiàries d'Agullent. En concret, es permet l'accés a la VV-2033 a través d'un vial de servei i un accés ràpid a la carretera CV-81, situada en el límit nord de l'actuació.  
Els paràmetres edificatoris són:   
- Parcel·la mínima: 2.000 m², amb l'excepció que, per als supòsits en què alguna de les empreses ja instal·lades en data de hui al Polígon IP-2, i que per la seua configuració de parcel·la li siga impossible aconseguir l'adjudicació de la dita parcel·la mínima, se li possibilitarà de forma excepcional l'adjudicació de parcel·la sempre que siga superior als 1.000 m².  
- Façana mínima: reculada de 5m al límit de cada parcel·la.  
- Índex d'Edificabilitat Neta: 1,40 m² sup. Const./m² sup. parc.  
- Aprofitament Objectiu: 143.832,01 m² sup. Const.  
- Aprofitament Tipus: 1,1528 m² sup. Const/m² sup. Total.  
Quart. Durant la tramitació municipal s'han presentat dues al·legacions que han sigut desestimades en l'acord plenari d'aprovació provisional.  
Quint. Les principals magnituds de l'actuació són:  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Sisé. S'han sol·licitat els següents informes sectorials sense que, en data emissió d'aquest informe, se n'haja emés cap:  
- conselleria d'Infraestructures i Transport, Demarcació de Carreteres.  
- Diputació Provincial. Servei de Vies i Obres.  
- DG de Transports.  
- Conselleria de Cultura. Serveis Territorials. Unitat Patrimonial.  
Seté. En data 22.03.06 es va requerir l'Ajuntament d'Agullent perquè aportara documentació en l'expedient, el qual va presentar el 10.07.06 dos exemplars de l'estudi acústic municipal així com la documentació digitalitzada, tres exemplars del Projecte tècnic diligenciat, tres exemplars de l'Estudi del paisatge així com la documentació digitalitzada, certificat de finques i titulars cadastrals, certificat de la capacitat i suficiència del subministrament d'aigua potable, així com el certificat de viabilitat del tractament de les aigües residuals.   
Huité. Agullent compta amb Normes Subsidiàries de Planejament aprovades definitivament per la Comissió Territorial d'Urbanisme al desembre de 1988. En la Comissió Informativa de juliol del 2004 va ser superada la fase de Concert Previ del Pla General d'Agullent.  
Nové. La Comissió Informativa de la Comissió Territorial d'Urbanisme de València en sessió celebrada el 26 de juliol del 2006 va emetre, per unanimitat, un informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. Quant a la tramitació, i d'acord amb la Disposició Transitòria primera de la Llei 16/05 de 30 de desembre de la Generalitat, Urbanística Valenciana (d'ara endavant LUV), que assenyala que els procediments urbanístics iniciats abans de l'entrada en vigor d'aquesta llei es regiran per la legislació anterior sempre que s'haja conclòs el tràmit d'informació pública, s'haurà d'aplicar, en aquest supòsit en concret, la Llei 6/94 LRAU i la seua legislació de desplegament. Per tant, d'acord amb les disposicions anteriors, la tramitació no ha sigut correcta, d'acord amb el que estableixen els articles 45 i 46 i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Peguladora de l'Activitat Urbanística.  
Segon. La documentació no està completa a l'efecte del que preveuen els articles 27 i 28 de la LRAU i de la Instrucció de Planejament esmentada, ja que ha d'anar acompanyada del document d'Homologació respectiu.  
Tercer. Les consideracions a realitzar sobre el projecte en qüestió són les següents:  
a) Ja que el document en qüestió delimita ex novo una Unitat d'Execució no prevista en les normes subsidiàries d'Agullent, en la qual es defineix l'ordenació estructural i la xarxa primària de reserva de sòl per a dotacions públiques, i atés que les normes subsidiàries del municipi no es troben homologades en la seua totalitat, és necessària la redacció d'un document d'Homologació referit a l'àmbit de la unitat, per a adaptar-lo a la LRAU.  
b) Així mateix, el document no justifica el compliment d'estàndards conforme al RPCV, circumstància que haurà de ser corregida.  
Quart. La Comissió Territorial d'Urbanisme és, a proposta del director general de Planificació i Ordenació Territorial, l'òrgan competent per a emetre dictamen resolutori sobre l'aprovació definitiva del planejament urbanístic de municipis de menys de 50.000 habitants, de conformitat amb el que preveu la Disposició Transitòria Primera, punt 2, per remissió a l'article 39 de la LRAU, article 54.2.b de la LRAU i els articles 9 i 10 del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat Valenciana.   
A la vista del que antecedeix, la Comissió Territorial d'Urbanisme de data 31 de juliol del 2006 acorda per unanimitat supeditar l'aprovació definitiva del PRI polígon IP-2 Casa Montoro-El Pepelillo d'Agullent, fins que s'esmenen les deficiències indicades en el fonament jurídic tercer d'aquest informe, consistents en la presentació d'un document d'homologació referit a l'àmbit de la unitat, i la justificació del compliment d'estàndards conforme al RPCV.  
Com que els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribueix al director general de Planificació i Ordenació Territorial la facultat de verificar el compliment de l'acord adoptat i, verificat això, ordenar la publicació de l'aprovació definitiva, de conformitat amb el que estableix l'article 41 de la Llei Reguladora de l'Activitat Urbanística.  
Contra el present Acord, que no posa fi a la via administrativa, es pot interposar recurs d'alçada davant de la Secretària Autonòmica de Territori i Medi Ambient, segons el que disposen l'article 74.3.c) de la Llei 5/1983, de 30 de desembre, de Govern Valencià, i article 55 del Títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data en què es rep la present notificació.  
Si és el cas, les Administracions Públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Secretària Autonòmica de Territori i Medi Ambient, per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data en què es rep la present notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es podrà interposar recurs en via administrativa. No obstant això, quan una Administració interpose Recurs Contenciós Administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les Administracions Públiques podran interposar, en el termini de dos mesos, comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que esconsidere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27-5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).»  
Amb data 6 de juny del 2007, els Serveis Tècnics del Servei Territorial d'Ordenació del Territori examinen la documentació presentada per l'Ajuntament d'Agullent i emeten informe favorable a aquesta, així es considera complit l'acord de la Comissió Territorial d'Urbanisme de València de data 31 de juliol del 2006, i es dicta resolució de la directora general d'Ordenació del Territori de data 18 de juny del 2007, per la qual es declara definitivament aprovat el dit expedient, amb el següent tenor literal:  
«Vist l'expedient instruït per a l'aprovació definitiva del PRI IP2 Casa Montoro de les normes subsidiàries del municipi d'Agullent es destaquen els següents antecedents i fonaments jurídics:  
Antecedents  
Primer. La Comissió Territorial d'Urbanisme en sessió celebrada el 31 de juliol del 2006 va acordar supeditar l'aprovació definitiva del PRI Polígon IP-2 Casa Montoro- El Pepelillo d'Agullent, fins que s'esmenen les deficiències indicades en el fonament jurídic tercer d'aquest informe, consistents en la presentació d'un document d'homologació referit a l'àmbit de la unitat, i la justificació del compliment d'estàndards conforme al RPCV.  
Segon. En data 8 de febrer del 2007 es presenta, en els Serveis Territorials d'Ordenació del Territori, exemplars del document d'Homologació del Sector IP2 del municipi d'Agullent, degudament diligenciats. Posteriorment, el 24.05.07 l'Ajuntament presenta la documentació justificativa del compliment d'estàndards conforme a l'article 17 de l'Annex del RPCV.  
Fonaments jurídics  
Únic. La directora general d'Ordenació del Territori és l'òrgan competent per a verificar el compliment dels condicionants impostos en l'esmentat acord de la Comissió Territorial d'Urbanisme, d'acord amb el que preveu l'article 9.b) del Decret 201/2003, de 3 d'octubre, del Govern Valencià, que aprova el Reglament d'òrgans urbanístics de la Generalitat Valenciana.   
En conseqüència, la directora general d'Ordenació del Territori resol:  
1. Considerar complit l'Acord de la Comissió Territorial d'Urbanisme de data 31 de juliol del 2006, ja que l'expedient ha sigut corregit de conformitat amb els condicionants assenyalats en aquest.   
2. Declarar definitivament aprovat el PRI IP2 del municipi d'Agullent.   
3. Ordenar la publicació de l'acord aprovatori conforme al procediment legalment previst.   
Contra la present resolució, que no posa fi a la via administrativa, es pot interposar recurs d'alçada davant de la Secretària Autonòmica de Territori i Medi Ambient, segons el que disposen l'article 74.3.c) de la Llei 5/1983, de 30 de desembre, de Govern Valencià, i article 55 del Títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data en què es rep la present notificació.  
Si és el cas, les Administracions Públiques poden formular requeriment d'anul·lació o revocació, segons el que disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Secretària Autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data en què es rep la present notificació. L'esmentat article 44 de la Llei 29/1998 estableix literalment:  
Art. 44.1. En els litigis entre Administracions Públiques no es pot interposar recurs en via administrativa. No obstant això, quan una Administració interpose Recurs Contenciós Administratiu contra una altra podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les Administracions Públiques podran interposar, en el termini de dos mesos, comptadors des de la publicació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es considere oportú.»  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons el que disposen l'article 74.3.c) de la Llei 5/1983, de 30 de desembre, de Govern Valencià, i article 55 del Títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la seua publicació.  
Si és el cas, les Administracions Públiques poden formular requeriment d'anul·lació o revocació, segons el que disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Secretària Autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de la present publicació. L'esmentat article 44 de la Llei 29/1998 estableix literalment:  
Art. 44.1. En els litigis entre Administracions Públiques no es pot interposar recurs en via administrativa. No obstant això, quan una administració interpose Recurs Contenciós Administratiu contra una altra podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les Administracions Públiques podran interposar, en el termini de dos mesos, comptadors des de la publicació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es considere oportú.  
València, 18 de juny de 2007.- La directora general d'Ordenació del Territori: Soledad Martínez Reig.